laion/Wikipedia-Exotic huggingface dataset:
אנדרואיד 12

אנדרואיד 12 היא הגרסה העיקרית ה-12 של אנדרואיד, מערכת ההפעלה הסלולרית שפותחה על ידי Alliance Handset Alliance בהובלת גוגל. לאחר מספר גרסאות בטא, באוקטובר 2021 הושקה הגרסה הסופית וזמינה להתקנה במכשירי פיקסל נתמכים. אנדרואיד 12 הוכרזה בבלוג של אנדרואיד ב-18 בפברואר 2021. תצוגה מקדימה למפתחים פורסמה באופן מיידי, כאשר שתי גרסאות נוספות למפתחים תוכננו לחודשיים שלאחר מכן. הגרסאות למפתחים נתמכות במכשירי פיקסל בלבד, החל מדגם פיקסל 3 ומעלה. לאחר מכן, מתוכננות ארבע גרסאות בטא חודשיות, החל מחודש מאי, האחרונה שבהן תגיע ליציבות פלטפורמה באוגוסט, והזמינות הכללית תגיע זמן קצר לאחר מכן. ב-18 במאי יצאה גרסת הבטא הראשונה, והיא הכילה שינויי עיצוב משמעותיים כמו גם אפשרויות חדשות לשליטה בעיצוב. גרסת הבטא זמינה למכשירים נבחרים מיצרניות כמו OnePlus, ASUS, ZTE ואופו. ב-19 באוקטובר 2021, הושקה מערכת ההפעלה לזמינות כללית למכשירי פיקסל הנתמכים. בגרסת המפתחים הראשונה נכללו שינויים במערכת ההתראות, האנימציות, פורמטי קבצים, העברת תמונות ווידאו בין אפליקציות באמצעות גזור, העתק והדבק ומנגנון שמאפשר שליחת עדכונים למערכת ההפעלה שלא דרך יצרניות החומרה. בגרסת המפתחים השלישית נוספה היכולת לשלוט בעוצמת משוב הרטט באפליקציות. בהמשך לשינויים בדפדפן כרום בנוגע להתנהגות עוגיות SameSite, השינויים הוחלו ב-WebView של גרסת האנדרואיד החדשה. מדיה וקבצים בנושא אנדרואיד 12 בוויקישיתוף אתר האינטרנט הרשמי של אנדרואיד 12 (באנגלית) "Android 12". Android Developers. נבדק ב-2021-02-18. "First preview of Android 12". Android Developers Blog (באנגלית). נבדק ב-21 בפברואר 2021. {{cite web}}: (עזרה) "Android 12 Developer Preview". Android Developers (באנגלית). נבדק ב-21 בפברואר 2021. {{cite web}}: (עזרה) גוגל חושפת את אנדרואיד 12: פיצ’רים חדשים ועיצוב שמתאים את עצמו אליכם אלו המכשירים בהם ניתן להתקין את הבטא של אנדרואיד 12 כבר עכשיו אנדרואיד 12 זמינה להורדה למכשירי ה-Pixel אנדרואיד 12 זמינה כבר למפתחים: מה חדש ואיך מתקינים? גרסת ההדגמה השלישית ל-Android 12 הושקה, מה חדש? Modern SameSite cookies in WebView, באתר הרשמי של אנדרואיד ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
יום ה-H (איסלנד)

יום ה-H (באיסלנדית: H-dagurinn או Hægri dagurinn) הוא כינוי ל-26 במאי 1968, אשר בו הפכה איסלנד את כיוון התנועה מנהיגה בצד שמאל לנהיגה בצד ימין. השינוי השפיע על כ-40,000 נהגים ובאופן רשמי נכנס לתוקף בשעה 06:00. האות H היא האות הראשונה במילה האיסלנדית Hægri (ימין). אף על פי שאיסלנד נשלטה בעברה על ידי ממלכת דנמרק, אשר כבר בשנת 1793 אימצה רשמית את כיוון התנועה בצד ימין, השינוי לא הוחל על ממלכת איסלנד, והתנועה באי המשיכה לנוע בצד שמאל. תוכנית קודמת להחלפת כיוון התנועה הופסקה בעקבות מלחמת העולם השנייה, מאחר שאיסלנד הייתה נתונה תחת כיבוש צבאי בריטי והתנועה הצבאית הייתה גדולה יותר מזו האזרחית - בבריטניה התנועה היא בצד שמאל ב-13 במאי 1964 העביר הפרלמנט האיסלנדי (אלת'ינגי) החלטה לפיה: "אלתי'ינגי מורה לממשלה להתחיל בהכנות הראשונות להעברת כיוון הנסיעה לצד ימין במדינה זו". החוק התקבל בשנת 1965, לפיו המדינה תעבור לנהיגה בצד ימין בשנת 1968. בשנת 1963 החליטה שוודיה החלטה זהה, שיישרה קו עם מדינות אירופאיות אחרות ויושמה ביום ה-H השוודי בשנת 1967. החלטה זו של שוודיה הייתה גורם משפיע על החלטתה של איסלנד. בנוסף לכך אירחה איסלנד מספר רב של מבקרים מארצות הברית, שם נהוגה נסיעה בצד ימין, ומשאר אירופה, אשר ברובה גם נהוגה נסיעה בכיוון זה. הטיפול במשימה הוטל על ועדת התעבורה. עלות התאמת מערך האוטובוסים הסתכמה ביותר מ-33 מיליון קרונות איסלנדיות ו-12 מיליון קרונות איסלנדיות עבור התאמה ועבודות תשתית. בדומה לשוודיה, גם איסלנד אסרה על תנועה לא חיונית בליל החלפת כיוון התנועה. יוצאים מן הכלל היו עובדי עיריית רייקיאוויק אשר השתתפו בהחלפת כיוון התנועה, ואחרים שהשתתפו במבצע ההחלפה. כמו כן הוחרגו גם רופאים בעלי תג רפואי על רכבם וחלק מנהגי המוניות. שוטרים, כבאים, פקידי מס ועובדי נמל על מדים הוחרגו גם הם. מערך התקשורת שהשתתף בהחלפת כיוון התנועה, וצוותי טלוויזיה ורדיו הוחרגו מאיסור התעבורה. על פי מידע ממשטרת רייקיאוויק, מספר המוחרגים מאיסור התעבורה עמד על כ-800. יום המעבר היה הצלחה. ב-24 השעות הראשונות לא נרשמו תאונות דרכים כתוצאה מהחלפת כיוון התנועה למעט ילד רכוב על אופניים ששבר את רגלו. שיעורי תאונות הדרכים אף ירדו לזמן קצר בעקבות נסיעתם האיטית והזהירה של הנהגים, אשר יצרו עומסי תנועה במדינה ועיכבו את מערך האוטובוסים בניסיונם להתרגל לכיוון הנסיעה החדש. יום ה-H (שוודיה) 45 ár frá hægri umferð, www.mbl.is (באיסלנדית) Landsbókasafn Íslands- Háskólabókasafn, הודעה בדבר ההחלטה (איסלנדית), באתר timarit.is (באיסלנדית) Sarasota Herald-Tribune - חיפוש בארכיונים באמצעות חדשות Google, באתר news.google.com Morgunblaðið - 107. tölublað (26.05.1968) - Tímarit.is, timarit.is "Iceland's 40,000 Drivers Shift Easily to Right Side". The New York Times (באנגלית אמריקאית). 1968-05-28. ISSN 0362-4331. נבדק ב-2021-05-08.
קסדת ברודי

קסדת ברודי היא קסדת פלדה, שעוצבה על ידי ג'ון לאופולד ברודי ושימשה את הממלכה המאוחדת ובעלות בריתה במהלך מלחמת העולם הראשונה ומלחמת העולם השנייה. בהגדרה המצומצמת ביותר קסדת ברודי היא רק אותו דגם ראשוני שפותח ב-1915 עבור הצבא הבריטי, אך עיצוב זה זכה למספר דגמים ממשיכים ויוצר במספר מדינות בעלות ברית אשר נהוג לכלול אותם בהגדרה הרחבה, כל אלו חולקים את אותו העיצוב המאפיין של הקסדה. הקסדות העיקריות שהתבססו על הברודי היו הסימן I ו-II הבריטיות וה-M1917 האמריקאית, היא זכתה למספר כינויים בהם "קסדת טומי", "קסדת דאובוי" (Doughboy), "קסדת רסיסים" ובפי החיילים הגרמנים "קערת סלט" (Salatschüssel). הדגמים השונים של קסדת הברודי הבריטית הגיעו לידי הארגונים הלוחמים בישראל עוד טרם קום המדינה. הקסדה הייתה בשימוש נרחב של חיילי צה"ל במהלך מלחמת העצמאות ועד אמצע שנות ה-50, כאשר היא הוחלפה בהדרגה בקסדת הצנחנים הבריטית לצנחנים וקסדת ה-M1 ליחידות הלוחמות. קסדות ברודי נותרו בשימוש יחידות שונות בצה"ל במלחמת ששת הימים ובמספרים מצומצמים יותר אף במלחמת יום הכיפורים - בעיקר בקרב יחידות עורפיות, סוללות תותחנים ולוחמי חיל הים. קסדת פלדה ברודי, דגם A (‏Brodie's Steel Helmet, War Office Pattern, Type A): הקסדה המקורית שפותחה ב-1915 בבריטניה. קסדת פלדה ברודי, דגם B (‏Brodie's Steel Helmet, Type B): דגם של הקסדה שיוצר מתרכובת פלדת הדפילד. קסדת פלדה סימן I (‏Helmet, Steel, Mark I): דגם הייצור העיקרי של מלחמת העולם הראשונה אשר יוצר החל מ-1916 במקביל בבריטניה ותחת רישיון במספר מדינות אחרות. קסדת פלדה סימן II (‏Helmet, Steel, Mark II): דגם הייצור העיקרי של מלחמת העולם השנייה אשר יוצר החל מ-1938 במקביל בבריטניה ותחת רישיון במספר מדינות אחרות. M1917: דגם הקסדה שפותחה בארצות הברית על בסיס קסדות הסימן I ששימשו אותה בתחילת מלחמת העולם הראשונה. M1917A1: גרסה משודרגת של הדגם הראשוני שפותחה ב-1934 ושימשה את כוחות ארצות הברית בשלבים המוקדמים של מלחמת העולם השנייה. הממלכה המאוחדת הממלכה המאוחדת הודו הודו ארצות הברית ארצות הברית בלגיה בלגיה פקיסטן פקיסטן פולין פולין דרום אפריקה דרום אפריקה ישראל ישראל ניו זילנד ניו זילנד נורווגיה נורווגיה טורקיה טורקיה הפיליפינים הפיליפינים פורטוגל פורטוגל קסדת פלדה לכוחות מוצנחים קסדת M1 שטאלהלם מדיה וקבצים בנושא קסדת ברודי בוויקישיתוף אודות הקסדה במהלך מלחמת העולם הראשונה באתר 'worldwar1.com'. דגמי הקסדה השונים נמצאים גם כיום בשימוש לא סדיר סביב העולם, בצבא הבריטי העיצוב הוחלף בסימן III לקראת סוף מלחמת העולם השנייה.
Lie Lie Lie

Lie Lie Lie הוא שיר של הזמר האמריקאי ג'ושוע באסט. הוא יצא לאור ב-14 בינואר 2021 על ידי וורנר רקורדס, כסינגל הראשון מתוך המיני-אלבום הראשון שלו. באסט כתב את השיר, בהפקתו של Afterhrs. הווידאו הקליפ עבור השיר יצא לאור ביוטיוב ב-15 בינואר. נכון למאי 2021 צבר השיר מעל ל-18 מיליון השמעות בפלטפורמת הספוטיפיי. באסט מככב בסדרת המוקומנטריה של דיסני+ החל משנת 2019, היי סקול מיוזיקל: המחזמר: הסדרה. הוא שיתף קליפ משיר בשם "I Know" באינסטגרם יום לפני צאתו. הוא כתב עם אוליביה רודריגו את השיר "Just for a Moment" לפסקול הסדרה. הסדרה חודשה לעונה שנייה בשנת 2021. באסט חתם על חוזה הקלטות בחברת וורנר רקורדס, והוציא את הסינגלים "Common Sense" ו-"Everyone Else" בשנת 2020. ב-4 בינואר 2021 הודיע באסט כי "I Know" (שכיום נקרא "Lie Lie Lie") ייצא לאור כעבור 10 ימים. הוא יצא לאור בחנויות המוזיקה הדיגיטליות ופלטפורמות הסטרימינג ב-14 בינואר, ויום למחר יצא הקליפ שלו. הוא הסינגל הראשון מהמיני אלבום הראשון של באסט, Joshua Bassett. כתבתי את "Lie, Lie, Lie" אחרי שגיליתי שמישהו שהיה קרוב אלי סיפר שקרים עלי מאחורי הגב שלי הרבה זמן. זה תמיד מבאס לשמוע שמישהו שחשבת שאתה יכול לבטוח בו יכול לזרוק אותך לכלבים כשזה משרת אותו. זה קורה לכולנו, ואני חושב שכל מה שאפשר לעשות הוא לחפש אנשים שמרימים אותך מאשר מורידים אותך. המקור באנגלית I wrote 'Lie, Lie, Lie' after I found out someone close to me had been lying about me behind my back for a long time. It always sucks to hear that someone you thought you could trust would throw you under the bus when it benefits them. It happens to all of us, and I think all you can do is seek out people that build you up rather than tear you down. — באסט על המשמעות מאחורי "Lie Lie Lie". בילבורד השיר הוא שיר פופ רוק. מבחינה לירית השיר מתאר מערכת יחסים של באסט בה הוא מתעמת עם חבר אשר הפיץ שקרים לגביו. הקליפ של "Lie Lie Lie" יצא לאור ב-15 בינואר 2021. מגזין סבנטין הצביע על כמה קווי דמיון בין הקליפ של באסט לקליפ "Drivers License" של אוליביה רודריגו, המשחקת לצידו בסדרת היי סקול מיוזיקל: המחזמר: הסדרה. סרטון השיר "Lie Lie Lie" באתר יוטיוב Sanchez, Gabrielle (15 בינואר 2021). "Who's Been Lie Lie Lying? An Investigation Into Joshua Bassett's New Song". Vulture. נבדק ב-16 בינואר 2021. {{cite web}}: (עזרה) Aniftos, Rania (14 בינואר 2021). "Joshua Bassett Brushes Off a Shady Friend in 'Lie Lie Lie'". בילבורד. נבדק ב-16 בינואר 2021. {{cite web}}: (עזרה) Fuentes, Tamara (15 בינואר 2021). "Fans Can't Get Over the Similarities in Joshua Bassett and Olivia Rodrigo's Music Videos". Seventeen. נבדק ב-16 בינואר 2021. {{cite web}}: (עזרה) Jackson, Dory (14 בינואר 2021). "Joshua Bassett Drops New Song 'Lie, Lie, Lie' After Rumored Olivia Rodrigo Drama". Us Weekly. נבדק ב-16 בינואר 2021. {{cite web}}: (עזרה)
פסגת דימיטרובה

פסגת דימיטרובה (באנגלית: Dimitrova Peak; בבולגרית: връх Димитрова) היא פסגה המכוסה מרובה קרח, בהרי האבר המזרחיים, בצפון האי אלכסנדר שלמול חצי האי האנטארקטי, שבאנטארקטיקה. גובה של הפסגה 1,500 מטרים מעל פני הים. המדרונות הדרום-מערביים של הפסגה תלולים מאד, ובחלקם אינם מכוסים קרח. הפסגה מתנשאת מעל בקע ראשן שמצפון מזרח לפסגה, ומעל קרחון פורמן, שמדרום לפסגה. פסגת דימיטרובה ממוקמת 5.7 קילומטרים ממזרח להר פונטידה; 7.62 קילומטרים דרומית - דרום-מזרחית מהר ניומן; ו-21 קילומטרים צפונית-מזרחי מהר הולט. הפסגה מופתה לראשונה על ידי ממפים בריטיים בשנת 1971. הראשונים שהגיעו לאזור הפסגה, ב-8 בינואר 1988, הייתה משלחת הסקר הגאולוגי של כריסטו פימפירב, ובוריסלאר קאמנוב (מהמשלחת הבולגרית הראשונה לאנטארקטיקה), וכן פיליפ נל (Philip Nell) ופיטר מרקיז (Peter Marquis), מהסקר האנטארקטי הבריטי. הפסגה נקראת על שם זמרת האופרה הבולגריה ג'נה דימיטרובה. השם אומץ רשמית ב-23 במרץ 2017. הגאזט האנטארקטי הבולגרי (בבולגרית) פסגת דימיטרובה באתר הגאזט האנטארקטי של ממשלת אוסטרליה פסגת דימיטרובה באתר הגאזט האנטארקטי המשווה SCAR של ממשלת אוסטרליה תצלום לוויין של אזור ההר, תוך סימון אתרים נוספים באזור באתר copernix גאזט השמות האנטארקטיים של בולגריה מידע גאוגרפי והיסטורי ראו ב"לקריאה נוספת" בגאזט האנטארקטי הבולגרי
יונדאי וניו

יונדאי וניו (באנגלית: Hyundai Venue, בקוריאנית: 현대 베뉴) היא מכונית במרכב קרוסאובר בעלת חמישה מקומות, שמיוצרת על ידי יונדאי משנת 2019. היא הוצגה בתערוכת הרכב של ניו יורק באפריל 2019, והגיעה לישראל במאי 2020. הוניו היא הקרוסאובר הקטן ביותר של יונדאי, לצד יונדאי באיון. הוניו כוללת כמה אפשרויות למנועים, מהם רק אחד המשווק בישראל (1.6 ליטר). מנוע טורבו בנזין I3 צילנדרים בנפח 1.0 ליטרים המספק כ-120 כוחות סוס ב-6,000 סיבובים לדקה. מנוע בנזין I4 צילנדרים בנפח 1.6 ליטרים המספק כ-123 כוחות סוס ב-6,300 סיבובים לדקה. תיבת הילוכים אוטומטית בעלת הילוך יחיד. היא מאיצה מ-0 ל-100 קמ"ש בתוך 11.2 שניות ומגיעה למהירות מרבית של 186 קמ"ש. מנוע בנזין I4 צילנדרים בנפח 1.2 ליטרים המספק כ-80 כוחות סוס ב-6,000 סיבובים לדקה. (בהודו בלבד). מנוע טורבו דיזל I4 צילנדרים בנפח 1.4 ליטרים המספק כ-90 כוחות סוס ב-4,000 סיבובים לדקה. ב-16 ביוני 2022 חשפה יונדאי את מתיחת הפנים לוניו. העיצוב החיצוני עוצב מחדש עם פגוש קדמי בעיצוב הטוסון החדש, ויחידות תאורה חדשות מאחור. פנים המכונית לא השתנה משמעותית אך כולל גלגל הגה חדש ולוח מחוונים דיגיטלי בקוטר 10.25 אינץ'. בתחום ההנעה אין כל שינוי. מבט לפגוש האחורי מבט לפגוש הקדמי מבט לצד מבט לפנים הרכב מדיה וקבצים בנושא יונדאי וניו בוויקישיתוף אתר האינטרנט הרשמי של יונדאי וניו (באנגלית אמריקאית) אתר האינטרנט הרשמי של יונדאי וניו יונדאי וניו 2019 החדש נחשף - קרוסאובר עירוני חדש ליונדאי, באתר קארטיוב, ‏18 באפריל 2019 יונדאי וניו בישראל - מחיר החל מ- 109,900 שקל, באתר קארטיוב, ‏17 במאי 2020 ג'ו לוריו, 2020 Hyundai Venue is a smaller-than-Kona subcompact crossover, באתר אוטובלוג, ‏17 באפריל 2019 cartube, מתיחת פנים: 2022 יונדאי וניו החדש נחשף, באתר cartube Official Media Site - Hyundai Newsroom, hyundainews (באנגלית) יונדאי וניו - נתוני מכירות בישראל, באתר קארזון M, Surendhar. "Sales Analysis Of Newly Launched Cars In 2019 - Harrier To Seltos". Gaadiwaadi.com (באנגלית אמריקאית). נבדק ב-2020-01-13. admin. "Top Selling Cars in India for 2020!". Auto Punditz (באנגלית). נבדק ב-2021-02-09.
יחסי אוסטריה–ונצואלה

יחסי אוסטריה–ונצואלה הם יחסי החוץ בין רפובליקת אוסטריה לבין הרפובליקה הבוליברית של ונצואלה. אוסטריה לא הכירה בתוצאות הבחירות לנשיאות 2018 בוונצואלה, שבהם הוכרז ניקולאס מאדורו כמנצח. בשנת 2019, במהלך משבר הנשיאות בוונצואלה, הכירה אוסטריה בחואן גואידו כנשיא ונצואלה. Austria recognizes Guaido as interim president of Venezuela: Kurz באתר רויטרס, 9 בפברואר 2019 ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
פורמולה 1 עונת 1979

עונת 1979 הייתה העונה השלושים של אליפות הפורמולה 1, שאורגנה על ידי הפדרציה הבינלאומית לרכב (FIA). ג'ודי שכטר זכה באליפות הנהגים וקבוצת פרארי זכתה באליפות היצרנים. קליי רגזוני ניצח את גרנד פרי בריטניה, הניצחון הראשון של קבוצת ויליאמס כיצרנית. לקראת סיום העונה, אלן ג'ונס, חברו לקבוצה, סיים את העונה בצורה טובה עם ארבעה ניצחונות בששת המרוצים האחרונים ודורג במקום השלישי אחרי שכטר וז'יל וילנב. הנקודות בכל מרוץ הוענקו לנהגים שסיימו באחד מששת המקומות הראשונים. בחישוב נקודות האליפות הובאו בחשבון ארבע התוצאות הטובות מתוך שבעת המרוצים הראשונים בעונה וארבע התוצאות הטובות מתוך שמונת המרוצים האחרונים בעונה. מדיה וקבצים בנושא פורמולה 1 עונת 1979 בוויקישיתוף תוצאות מרוצי העונה, באתר Formula1.com סיכום העונה, באתר MotorSport Magazine Ranking the Top 10 Williams Drivers of All Time, Bleacher Report, 12 August 2013
לוציוס קופלנד

לוציוס דיי קופלנד היה מהנדס וממציא מפיניקס, אריזונה, שהמציא את אחד מראשוני האופנועים, את אופני קיטור קופלנד, אופני פני-פרת'ינג המונעים בקיטור, אשר הוצג ביריד הטריטוריאלי הראשון באריזונה בשנת 1884. קופלנד המציא גם את המכונית הראשונה בעלת שלושה גלגלים, שיוצרה באופן מסחרי. כ-200 מכוניות מסוג "פיטון קיטור" שלו יוצרו לפני שפרש בשנת 1891. קופלנד ייצר את תלת-אופן הקיטור המצליח הראשון, עם טווח של 30 מיל (48 קילומטרים), ועם זמן המתנה של 5 דקות בלבד, ליצירת מספיק לחץ קיטור לנסיעה של 10 מייל לשעה (16 קמ"ש). בליווי מנהל נוסף של חברת נורת'רופ ייצור, סיים קופלנד בהצלחה נסיעה הלוך-חזור לאטלנטיק סיטי באורך של 120 מיל (190 קילומטרים), באחת ממכוניות "פיטון קיטור" התלת-גלגליות שלו. כ־200 כלי רכב יוצרו, לפני שקופלנד החליט שהוא לא מרוויח מספיק כסף ופרש בשנת 1891. מדיה וקבצים בנושא לוציוס קופלנד בוויקישיתוף תמונה של לוציוס קופלנד ואופני הקיטור שלו בשנת 1884 פטנט תלת אופן הקיטור של קופלנד 1887 פרסומת עבור ה- Phaeton Moto-Cycle 1890 Gagan, Peter. "Earliest Steam Cycles". stanleysteamers.com. Barnard, Murray (1996). "The Copeland Steamer". ozebook.com. Payne, Elvis (2010). "Copeland". 3wheelers.com. Schindler, Gordon (ביוני 2002). The Age of Steam. American Motorcyclist. {{cite book}}: (עזרה) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לוציוס קופלנד".
בנלי מוטורלה

בנלי מוטורלה (באיטלקית: Benelli Motorella, קרוי גם: בנלי מוטורולה 50) הוא אופנוע במרכב טוסטוס שיוצר בין השנים 1978–1970 על ידי בנלי בעיר פזארו באיטליה. הדגם יוצר גם תחת המותג מוטובי (איט'). זה היה הדגם הנמכר ביותר של בנלי/מוטובי, כ-200,000 יחידות יוצרו. מנוע בעל צילינדר אחד בנפח 49 סמ"ק במחזור שתי פעימות. מדיה וקבצים בנושא בנלי מוטורלה בוויקישיתוף בנלי מוטורלה, סרטון באתר יוטיוב בנלי מוטורלה, סרטון באתר יוטיוב בנלי מוטורלה, סרטון באתר יוטיוב ראו ברושור דגם "בנלי מוטורלה" ebay.com/itm/DEPLIANT-PUBBLICITARIO-BROCHURE-PUBBLICITA-MOTO-BENELLI-MOTORELLA ,"MotoB" שהפכה לימים ל- "MotoBi", הייתה יצרנית אופנועים איטלקית הפעילה בין השנים 1984–1950. מאז 2009 חזר המותג לשוק לאחר רכישתו על ידי "Michael Leeb Trading GmbH"
מנסף א-סוויסי

מנסף א-סוויסי (בערבית: منصف السويسي; 1 בינואר 1944 – 6 בנובמבר 2016) היה במאי ושחקן תיאטרון תוניסאי. א-סוויסי נולד ב-1 בינואר 1944 בתוניס, בירת תוניסיה. במהלך שנות ה-60 וה-70 של המאה ה-20 הופיע א-סוויסי בהופעות תיאטרון רבות, וכיכב על במות מכובדות כמו התיאטרון הלאומי של תוניסיה והתיאטרון העירוני של תוניס. ברבות השנים גם כתב מחזות משלו, כשהידוע שבהם הוא "אל האני בולדרבלה" (El Hani Bouderbala). בשנת 1983 ייסד את חברת הפקות התיאטרון באל-כאף, (Journées théâtrales de Carthage), ובמקביל מונה למנהל התיאטרון הלאומי של תוניסיה, תפקיד בו שימש במשך כ-6 שנים. בשנות זקנתו פרש א-סוויסי מהבמה ועבר לתפקידיים ניהוליים, ועל כן הוא התמנה לנשיא המכון לתיאטרון הערבי, חבר המועצה לתרבות תוניסאית, ופרופסור מן המניין ללימודי תיאטרון במכון כווית לאמנות הדרמה. בזכות תרומתו לתיאטרון התוניסאי, הוא נחשב כיום לאחד המחזאים התוניסאים המשפיעים אי-פעם. נוסף על תרומתו לתחום התיאטרון התוניסאי, א-סוויסי גם מילא תפקידים שונים בקולנוע ובטלוויזיה. ב-6 בנובמבר 2016 נפטר א-סוויסי, בגיל 72. בתור דמות סמלית של התיאטרון התוניסאי, מוכר א-סוויסי בזכות עשרות מחזות שבהם השתתף, אולם הבולטים שבהם הם: El Hani Bouderbala Atchane ya sabaya By by ya arab Diwane ezzenj Hadha Faust akher Turghut מנסף א-סוויסי, במסד הנתונים הקולנועיים IMDb (באנגלית) Moncef Souissi n’est plus, Leaders (בצרפתית) Moncef Souissi et Saïda Sarray nous quittent, Turess منصف السويسي ل «الشروق»: رفضت أن أبيع تاريخي ب 10 آلاف دولار, تورس Journal officiel de la République tunisienne, Arrêté du Premier ministre, 2008, עמ' 861 Théâtre : Moncef Souissi décède à 72 ans, Kapitalis, ‏2016-11-06 (ב־) walid, Lever de rideau des JTC 2016: Cérémonie Hommage à la mémoire et à l'oeuvre de feu Moncef Souissi, Directinfo (ב־) Soufiane Ben Farhat, Des origines à nos jours, le théâtre tunisien, missionnaire et d'avant-garde, Horizons Maghrébins 58, 2008, עמ' 106-114 Théâtre : Moncef Souissi décède à 72 ans : Kapitalis : http://kapitalis, studylibfr.com (בצרפתית) Le théâtre sans Moncef Souissi, Le Temps (בצרפתית) אף שנכתבו בערבית, שמות מחזותיו צוינו בשפה הצרפתית Turghut de Moncef Souissi : corsaires d'hier et d'aujourd'hui !, archive.wikiwix.com ערך זה הוא קצרמר בנושא תוניסיה. אתם מוזמנים לתרום לוויקיפדיה ולהרחיב אותו.
.bond

.bond הוא תחום כללי (gTLD) במערכת שמות הדומיינים באינטרנט. התחום הועבר לראשונה רשמית לאוניברסיטת בונד בע"מ ב־23 במרץ 2015, והועבר ל-ShortDot SA ב־20 בספטמבר 2019. התחום מתכוון להשתמש ב-gTLD על ידי אנשים פרטיים ועסקים. "IANA — Delegation Report for .bond". www.iana.org. אורכב מ-המקור ב-2020-07-23. נבדק ב-2021-03-16. "IANA — Transfer Report for bond". www.iana.org. אורכב מ-המקור ב-2020-10-26. נבדק ב-2021-03-16. ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.
מסטיסים

מֶסטיסים או מֶסטיסוס (בספרדית: Mestizos, בפורטוגזית: Mestiços, ביחיד מסטיסו וביחידה מסטיסה) או מטיס (צרפתית: Métis) הן קבוצות אתניות באמריקה הצפונית ואמריקה הדרומית שמוצאן מעורב – ילידי ואירופאי. מקור המילה בלטינית: mixtus, mixticus, המציינת "ערבוב" או "התמזגות". כמונח המציין קטגוריה אנושית מקורו בספרדית, והוא הונהג תחילה באמריקה הלטינית. בשפות אירופיות נקראים כך גם בני התערובת שנקראו "צבעוניים" בתקופת הקולוניאליזם והאפרטהייד בדרום אפריקה. משמעות המילה התרחבה ולעיתים נעשה בה שימוש רחב יותר לציון בני תערובת. למשל בפיליפינים משתמשים במילה זו לתיאורם של צאצאים של נישואי תערובת (בדרך כלל בין פיליפינים לסינים או לספרדים), וכך גם במזרח טימור (בדרך כלל הנישואים שם הם בין מקומיים לפורטוגלים). המסטיסים מהווים את רוב האוכלוסייה בצ'ילה, בקולומביה, באקוודור, באל סלוודור, בהונדורס, במקסיקו, בניקרגואה, בפנמה, בפרגוואי ובוונצואלה. גם בבוליביה, בבליז ובפרו הם מהווים מרכיב נכבד מהאוכלוסייה, מעל 30%. בקנדה, המטיסים הם אחת משלוש קבוצות של אוכלוסיית ילידים (Indigenous Peoples) שמוכרות בחוק. מקור המטיסים הוא בערבוב של אוכלוסייה ילידית ואירופאית ליצירת אומה חדשה במאה ה-19 באזור של ססקצ'ואן, מניטובה ואלברטה. קריאולים מולאטים מישלינג מדיה וקבצים בנושא מסטיסים בוויקישיתוף אתר המסטיסים מסטיסים, באתר אנציקלופדיה בריטניקה (באנגלית) Home, Métis Nation of Ontario (באנגלית אמריקאית) Métis Nation of Alberta, Métis Nation of Alberta (ב־Canadian English) Identity, indigenouspeoplesatlasofcanada.ca (ב־Canadian English)
.aero

.aero (שמקורו באווירונאוטיקה) הוא תחום ברמה העליונה (sTLD), המשמש במערכת שמות הדומיינים של האינטרנט. זהו התחום הממומן הראשון ברמה העליונה המבוסס על נושא תעשייתי אחד. תחום ה-aero שמור לחברות, ארגונים, עמותות, סוכנויות ממשלתיות ואנשים פרטיים בתחומים הקשורים לתעופה וחלל. הוא נוצר בשנת 2002 ומופעל על ידי SITA .SITA הקימה ומפעילה את מועצת Dot Aero. קודי שתי אותיות תחת .aero שמורים לחברות תעופה על פי מעצבי חברת התעופה IATA. בעוד שקודים של שלוש אותיות היו שמורים בתחילה לשדות תעופה (קוד שדה תעופה IATA), הם שוחררו לרישום על ידי קהילת התעופה הגדולה והחלל ב-1 בדצמבר 2008. תחום ה-aero ברמה העליונה אושר בתחילה בשנת 2001 לתקופה של 5 שנים עד לתאריך 17 בדצמבר 2006 כחלק מהוכחת הרעיון של תחומים חדשים ברמה העליונה. ההסכם הוארך באוקטובר 2006 לתקופה של שישה חודשים עד ליום 17 ביוני 2007, והמשיך לחדש את מחזור שישה החודשים יוני – דצמבר עד ליום 17 ביוני 2009. בשנת 2009, SITA ו-ICANN השלימו הסכם חסות חדש ל-10 שנים להפעלת aero. אתר האינטרנט הרשמי של .aero מידע על IANA .aero WHOIS אתר מפעיל הרישום רשימת הרשמים המוסמכים של .aero מועצת.aero הצעת SITA לחידוש ההסכם עם ICANN עבור .aero הערות פומביות להצעת חידוש .aero רשמי שמות התחום של .aero רשם מוסמך של NamesBeyond .aero רשם מוסמך של Secura .aero "Airports codes released". SITA. נבדק ב-2012-09-02. http://www.icann.org/tlds/agreements/aero/sponsorship-amendment2-17may07.pdf "New .aero sponsorship agreement with ICANN". SITA. נבדק ב-2012-09-02.
The Very Best of Enya

The Very Best of Enya (בעברית: המיטב של אניה) הוא אלבום הלהיטים השני בגודלו של הזמרת-יוצרת והמוזיקאית האירית אניה. האלבום יצא לאור ב-23 בנובמבר 2009, על ידי חברת התקליטים האחים וורנר. לאחר שקידמה את אלבום האולפן הקודם שלה And Winter Came... (2008), חברת התקליטים האחים וורנר ביקשה מאניה להוציא אוסף חדש של השירים האהובים עליה בקריירה שלה. אניה בחרה לעבוד על האלבום עם עמיתיה הוותיקים, המפיק והמעבד ניקי ראיין ואשתו, הפזמונאית רומא ראיין. האלבום זכה לביקורות חיוביות רבות מטעם מבקרי המוזיקה והגיע למקום ה-32 במצעד האלבומים הבריטי ולמקום ה-55 במצעד הבילבורד 200 בארצות הברית. הוא שהה בראש פסגת מצעד אלבומי העידן החדש במשך 86 שבועות בסך הכול; שיא של כל הזמנים. בשונה מהאלבומים הקודמים שלה, אניה לא קידמה את האלבום באמצעות ראיונות, הופעות או הופעות חיות. לאחר שקידמה את אלבום האולפן השביעי שלה And Winter Came... (2008), חברת התקליטים האחים וורנר בה אניה חתומה, ביקשה ממנה להוציא אלבום להיטים שיורכב מהשירים האהובים עליה ביותר מהקריירה שלה. היא נענתה להצעה, ובחרה לעבוד על האלבום עם עמיתיה הוותיקים, המפיק והמעבד ניקי ראיין ואשתו, הפזמונאית רומא ראיין. The Very Best of Enya הוא אלבום הלהיטים השני של אניה והראשון מזה 12 שנים, כשהקודם Paint the Sky with Stars יצא לאור בשנת 1997. בניגוד לקודם, באלבום הלהיטים הזה לא כללה אניה רצועות חדשות. הוא כולל גרסה שלא הופצה בעבר של "Aníron"; שיר שכתבה אניה עבור פסקול הסרט "שר הטבעות: אחוות הטבעת". האלבום יצא לאור ב-23 בנובמבר 2009 על ידי וורנר מיוזיק ברחבי העולם וב-1 בדצמבר 2009 על ידי רפרייז רקורדס בארצות הברית. הוא הגיע למקום ה-32 במצעד האלבומים הבריטי ולמקום ה-55 במצעד הבילבורד 200. הוא שהה במשך 86 שבועות במקום הראשון במצעד אלבומי העידן החדש. The Very Best of Enya קיבלו ביקורות חיוביות רבות מטעם מבקרי המוזיקה. ג'יימס כריסטופר מונגר מ-AllMusic כתב כי האלבום "היה אחד מאותם אוספי הלהיטים הגדולים הנדירים שנכנסים לעומק של כל מי שמאזין לו. עם מנגינות וצלילים כמו שיש ב-"Orinoco Flow",‏ "Caribbean Blue" ו-"Book of Days", קל יותר להעריך אבני חן נסתרות כמו "Cursum Perficio",‏ "Boadicea",‏ "Trains and Winter Rains" ו-"Anywhere Is". כל הקרדיטים שלהלן לקוחים מ-Discogs. מידע על האלבום The Very Best of Enya באתר MusicBrainz מידע על האלבום The Very Best of Enya באתר AllMusic האלבום The Very Best of Enya באתר Discogs האלבום The Very Best of Enya באתר ספוטיפיי The Very Best of Enya, נבדק ב-2021-05-09 Enya - Aniron (Extended) HD, נבדק ב-2021-05-09 Enya, New Age Albums The Very Best of Enya - Enya | Songs, Reviews, Credits | AllMusic (באנגלית), נבדק ב-2021-05-09 Enya - The Very Best Of Enya, Discogs (באנגלית) http://www.aria.com.au/pages/httpwww.aria.com.aupagesARIACharts-Accreditations-2010Albums.htm, web.archive.org, ‏2020-07-28 WebCite query result, www.webcitation.org The Irish Charts - All there is to know, www.irishcharts.ie BEA BPI Datenbank: BVMI, www.musikindustrie.de Enya "The Very Best of Enya" | IFPI, ifpi.dk The Official New Zealand Music Chart, THE OFFICIAL NZ MUSIC CHART (באנגלית) PROMUSICAE ZPAV :: Bestsellery i wyróżnienia - Wyróżnienia - Złote płyty CD - Archiwum, bestsellery.zpav.pl The Very Best of Enya, 2017, נבדק ב-2021-05-09